Mittetulundusühing Partnerid

**PÕHIKIRI**

1. **Üldsätted**
   1. Käesoleva põhikirja alusel tegutsev kohalik tegevusrühm **MITTETULUNDUSÜHING PARTNERID** (edaspidi: ühing; ingliskeelne nimi NGO THE PARTNERS), onvabatahtlikkuse alusel ühinenud juriidiliste isikute iseseisev kasumit mittetaotlevorganisatsioon, mis tegutseb avalikes huvides demokraatia, isemajandamise jaisefinantseerimise põhimõttel.
   2. Ühing arendab majandustegevust, mille kaudu saadav tulu kasutatakse ühingu põhikirjaliste eesmärkide saavutamiseks.
   3. Ühing omab eraõigusliku juriidilise isiku õiguseid tema kandmise momendist mittetulundusühingute registrisse. Tal on oma nimetusega vastav sümboolika, iseseisev bilanss ja õigus avada pangaarveid. Ühing võib oma eesmärkide täitmiseks asutada struktuuriüksusi ja osakondi.
   4. Ühing juhindub oma tegevuses Eesti Vabariigi seadusandlusest ja käesolevast põhikirjast.
   5. Ühingu juhatuse asukohaks ning juriidiliseks aadressiks on Eesti Vabariik Lääne-Virumaa Rakvere linn Laada 27, 44310.
   6. Mittetulundusühing on asutatud 4. mail 2006.a.
   7. Ühingu majandusaasta algab 1. jaanuaril ja lõpeb 31. detsembril.
   8. Ühing on asutatud tähtajatult.
2. **Ühingu eesmärgid ja tegevused**
   1. Ühingu tegevuse põhieesmärgiks on nelja kohaliku omavalitsuse territooriumil (Viru-Nigula vald (v.a endine Aseri valla ala), Haljala vald (v.a endine Vihula valla ala), Vinni vald (v.a endine Rägavere valla ala), Rakvere vald) moodustunud ühtses koostöötegevuspiirkonnas (edaspidi tegevuspiirkond) kohaliku elu arendamine tuginedes kolme erineva sektori partnerlusele - kohalikud omavalitsused, äriühingud, füüsilisest isikust ettevõtjad ning mittetulundusühingud ja sihtasutused;

maaelu piirkondlikule harmoonilisele arengule kaasaaitamine, sealhulgas maamajanduse ja rahvuskultuuri toetamine ning erinevate sektorite ühendamine;

maaelu väärtustamisele ja elujõulise kogukonna arengule kaasaaitamine; kodanikualgatuse, majandusliku ja sotsiaalse ühtekuuluvuse arengu ning heategevuse algatamine ja toetamine.

* 1. Ühingu põhieesmärgist tulenevateks tegevusteks on:
     1. eelnimetatud põhieesmärki taotlevate juriidiliste isikute tegevuse ühendamine ja omavahelise koostöö korraldamine ning arendamine;
     2. tegevuspiirkonna ühisstrateegia koostamine ja elluviimine;
     3. piirkonna atraktiivsuse tõstmine, elu- ja ettevõtluskeskkonna parandamine;
     4. maaelu positiivse kuvandi säilitamine ja propageerimine:
     5. teabe hankimine, süstematiseerimine ja levitamine;
     6. osalemine rahvusvahelistes, riiklikes, piirkondlikes ja kohalikes maapiirkonna kohaliku elu arengut toetavates projektides;
     7. osalemine üle-euroopalistes maaelu arengualastes koostöövõrgustikes;
     8. koostöö arendamine, informatsiooni ja kogemuste vahetamine kohalike tegevusrühmade vahel;
     9. tegevuspiirkonna projektitaotlejate nõustamine;
     10. oma liikmete esindamine riigiasutustes, kohalikes omavalitsustes ja teistes organisatsioonides;
     11. majandustegevuse arendamine põhikirjaliste eesmärkide täitmiseks;
     12. heategevuse toetamine;
     13. koolitus- ja nõustamistegevuse korraldamine, hariduse ja kooli kui elukestva õppe väärtustamine;
     14. infomaterjalide koostamine ja levitamine;
     15. kohalike ressursside hoidmisele ja väärtustamisele kaasaaitamine;
     16. loodus-, keskkonna- ja kultuuriressursside paremale kasutamisele kaasaaitamine;
     17. maamajanduse arengule (sh väikeettevõtlusele uute võimaluste leidmine), maapiirkondades töökohtade loomisele ning alternatiiv-põllumajandusele kaasaaitamine, väärtustades kohalikke tooteid (sh kohalik toit);
     18. kohalikul ressursil põhinevate uudsete toodete ja teenuste arendamise toetamine;
     19. uute teadmiste ja tehnoloogiate kasutamine, et tõsta maapiirkonna konkurentsivõimet tootmises ja teeninduses;
     20. turismi arendamisele kaasaaitamine;
     21. seltsielu toetamine ja edendamine;
     22. sotsiaalhoolekande ja tervishoiualase töö arendamise toetamine;
     23. inimväärikuse tagamine ja sotsiaalse kaasatuse suurendamine;
     24. tegevuspiirkonnas LEADER ja ESF+ toetuste taotlusvoorude läbiviimise, menetlemise ja määramise korraldamine;
     25. tegevuspiirkonnas vajalike uuringute korraldamine ja läbiviimine.

1. **Liikmed**
   1. Ühingu liikmeks vastuvõtmist võib taotleda juriidiline isik, kes vastab liikmetele esitatavatele nõuetele, soovib arendada ühingu eesmärkidega kooskõlas olevat tegevust, kohustub täitma ühingu põhikirja ning üldkoosoleku ja juhatuse otsuseid. Asutajaliikmed loetakse ühingu liikmeteks.
   2. Ühingu liikmeteks on ühingu tegevuspiirkonnas tegutsevad juriidilised isikud:
      1. avaliku sektori esindajatena kohalikud omavalitsusüksused (edaspidi: omavalitsused);
      2. kolmanda sektori esindajatena mittetulundusühingud ja sihtasutused;
      3. erasektori esindajatena äriühingud ja füüsilisest isikust ettevõtjad (FIE).
   3. Iga esindatud kohaliku omavalitsuse kohta kuulub liikmeskonda vähemalt üks sama kohaliku omavalitsuse territooriumil tegutsev era- ja kolmanda sektori organisatsioon.
   4. Ühegi sektori, k.a kohaliku omavalitsuse üksuste esindajate ja riigi või kohaliku omavalitsuse üksuse osalusega eraõiguslike juriidiliste isikute esindatus ei ole üle 49%.
   5. Ühing on avatud uute liikmete vastuvõtmisele ning liikmete nimekiri on avalik.
   6. Ühingu liikmeks astumiseks esitab juriidiline isik juhatusele kirjaliku avalduse. Ühingu liikmeks vastuvõtmise otsustab juhatus avalduse esitamisele järgneval koosolekul.
   7. Ühingu liikmed võivad liikmeskonnast lahkuda juhatusele esitatava kirjaliku avalduse alusel pärast võlgnevuste tasumist. Lahkumise küsimuse ja võimalikud varalised nõuded võtab juhatus arutlusele avalduse esitamisele järgneval koosolekul.
   8. Ühingu liikme võib ühingust välja arvata juhatuse otsusega, kui ta:
      1. kahjustab oma tegevusega ühingu nime või mainet;
      2. on jätnud täitmata põhikirjast tuleneva või ühingu organite poolt talle pandud kohustuse;
      3. liikmemaksu olemasolul ei ole majandusaasta lõpuks tasunud ühingu liikmemaksu;
      4. ei ole viimase kolme aasta jooksul osalenud ühelgi ühingu üldkoosolekul;
      5. kasutab oma liikmestaatust kõlvatu konkurentsi tekitamiseks;
      6. on oma tegevuse lõpetanud.
   9. Liikme väljaarvamise otsustab juhatus. Juhatuse sellekohasele otsusele võib liige esitada kaebuse ühingu üldkoosolekule, kelle otsus on lõplik.
   10. Ühingust väljaarvamisel või väljaastumisel liikmemaksu ei tagastata.
   11. **Liikmete** **õigused ja kohustused:**
       1. Ühingu liikmetel on muude seadustes ja põhikirjas ettenähtud õiguste kõrval õigus:
          1. osaleda hääleõigusega üldkoosolekul;
          2. olla valitud ühingu organite liikmeks;
          3. saada ühingu juhatuselt ja muudelt organitelt teavet ühingu tegevuse kohta;
          4. osaleda ühingu põhikirjalises tegevuses.
       2. Ühingu liige on kohustatud:
          1. järgima ühingu põhikirja ja häid tavasid;
          2. osalema ühingu tegevuses, sh üldkoosolekutel, ning täitma talle üldkoosoleku või juhatuse otsustega pandud kohustusi;
          3. tasuma liikmemaksu üldkoosoleku poolt kehtestatud määras ja tähtaegadeks.
2. **Üldkoosolek**
   1. Ühingu kõrgeimaks organiks on ühingu üldkoosolek.
   2. Üldkoosoleku pädevusse kuulub:
      1. põhikirja muutmine;
      2. eesmärgi muutmine;
      3. strateegia vastuvõtmine ja muutmine;
      4. juhatuse liikmete arvu määramine;
      5. juhatuse liikmete valimine ja tagasikutsumine;
      6. juhatuse liikmele tasu määramine, tasu väljamaksmise korra ja tasu suuruse kinnitamine;
      7. juhatuse või muu organi liikmega tehingu tegemise või tema vastu nõude esitamise otsustamine ja selles tehingus või nõudes ühingu esindaja määramine;
      8. ühingule kuuluvate kinnisasjade ja registrisse kantavate vallasasjade võõrandamise ja asjaõigustega koormamise otsustamine ja tingimuste määramine nimetatud tehinguteks;
      9. majandusaasta aruande kinnitamine;
      10. ühingu lõpetamise, ühinemise ja jagunemise otsustamine;
      11. liikmemaksu määra kinnitamine;
      12. ühingu teistesse organisatsioonidesse kuulumise otsustamine;
      13. muude küsimuste otsustamine, mida ei ole seaduste, käesoleva põhikirja või üldkoosoleku otsuste alusel antud teiste organite pädevusse.
   3. Ühingu üldkoosoleku kutsub kokku juhatus.
   4. Juhatus peab üldkoosoleku kokku kutsuma seaduses või põhikirjaga ettenähtud juhtudel ja korras, samuti siis, kui seda nõuavad ühingu huvid.
   5. Juhatus peab üldkoosoleku kokku kutsuma, kui seda nõuab kirjalikult ja põhjust ära näidates vähemalt 1/10 ühingu liikmetest või kui seda nõuab revisjonikomisjon.
   6. Kui juhatus ei kutsu üldkoosolekut punktis 4.5. nimetatud asjaoludel kokku, võivad taotlejad üldkoosoleku ise kokku kutsuda samas korras juhatusega.
   7. Üldkoosoleku kokkukutsumisest teatatakse liikmetele kirjalikku taasesitamist võimaldavas vormis vähemalt 7 päeva ette.
   8. Üldkoosoleku kokkukutsumise teates tuleb märkida üldkoosoleku toimumise aeg ja koht ning üldkoosoleku päevakord.
   9. Kui pärast üldkoosoleku kokkukutsumise teate saatmist päevakorda liikmete nõudel muudetakse, tuleb päevakorra muutmisest teatada enne üldkoosoleku toimumist samas korras ja sama tähtaja jooksul nagu üldkoosoleku kokkukutsumise teate saatmisel.
   10. Üldkoosoleku päevakorra määrab juhatus. Kui üldkoosoleku kutsuvad kokku mittetulundusühingu liikmed, määravad nemad üldkoosoleku päevakorra.
   11. Vähemalt 1/5 mittetulundusühingu liikmetest võivad nõuda täiendavate küsimuste võtmist päevakorda. Iga täiendava küsimuse kohta tuleb esitada põhjendus.
   12. Liikmed võivad punktis 4.11. nimetatud õigust enne üldkoosolekut kasutada mitte hiljem kui kolm päeva pärast üldkoosoleku kokkukutsumisest teatamist.
   13. Liikmed ei või punktis 4.11. nimetatud õigust enne üldkoosolekut kasutada, kui sama koosoleku päevakorda on punktist 4.11. tulenevalt juba üks kord muudetud ja päevakorramuutmisest on liikmetele punkti 4.9. kohaselt teatatud.
   14. Küsimuse, mida ei olnud eelnevalt üldkoosoleku päevakorda võetud, võib päevakorda võtta, kui üldkoosolekul osalevad kõik ühingu liikmed, või vähemalt 9/10 üldkoosolekul osalevate liikmete nõusolekul, kui üldkoosolekul osaleb üle poole mittetulundusühingu liikmetest.
   15. Eelnevalt päevakorda võtmata võib üldkoosolek otsustada järgmise üldkoosoleku kokkukutsumise ja lahendada avaldused, mis puudutavad päevakorraga seotud korraldusküsimusi ja üldkoosoleku pidamise korda, samuti võib üldkoosolekul ilma otsust tegemata arutada muid küsimusi.
   16. Üldkoosolek on otsustusvõimeline, kui tema kokkukutsumisel on järgitud kõiki seadustest ja käesolevast põhikirjast tulenevaid nõudeid ning kui sellel osaleb või on esindatud vähemalt 1/3 ühingu liikmetest. Kui üldkoosolekule ei ilmunud nõutav arv liikmeid, tuleb üldkoosolek uuesti kokku kutsuda sama päevakorraga mitte varem kui kahe nädala pärast. Teist korda kokku kutsutud üldkoosolek on otsustusvõimeline, sõltumata kokkutulnud liikmete arvust.
   17. Kui üldkoosoleku kokkukutsumisel on rikutud seaduste või põhikirja nõudeid, ei ole üldkoosolek õigustatud otsuseid vastu võtma, välja arvatud siis, kui üldkoosolekul osalevad kõik ühingu liikmed.
   18. Üldkoosoleku otsus on vastu võetud, kui selle poolt on üle poole koosolekul osalenud ühingu liikmetest juhul, kui seadus ei näe ette suurema häälteenamuse nõuet.
   19. Liikmetel on õigus vastu võtta otsuseid üldkoosolekut kokku kutsumata. Juhatus saadab otsuse eelnõu kirjalikku taasesitamist võimaldavas vormis kõigile liikmetele, määrates tähtaja, mille jooksul liige peab esitama selle kohta oma seisukoha kirjalikku taasesitamist võimaldavas vormis. Liikmetele seisukoha andmiseks antav tähtaeg peab olema vähemalt seitse päeva. Otsus loetakse vastu võetuks, kui selle poolt on üle poolte tähtaegselt vastanutest.
   20. Põhikirja muutmiseks on vajalik 2/3 üldkoosolekul osalenud liikmete nõusolek ja põhikirjas sätestatud eesmärgi muutmiseks 9/10 ühingu liikmete nõusolek. Eesmärgi muutmist otsustanud üldkoosolekul mitteosalenud liikme nõusolek peab olema esitatud kirjalikult.
   21. Ühingu nimel teostatavate tehingute lubatud maksimaalse suuruse ilma üldkoosoleku eelneva nõusolekuta otsustab üldkoosolek.
   22. Üldkoosolekud protokollitakse. Protokolli kantakse koosoleku toimumisaeg ja -koht, osalejad, päevakord, erinevate päevakorrapunktide juures hääletamistulemused ja otsused. Osaleja soovil kantakse tema eriarvamus protokolli nimeliselt. Protokolli allkirjastavad koosoleku juhataja ja protokollija ning protokoll tehakse liikmetele kättesaadavaks 10 päeva jooksul alates koosoleku toimumisest.
3. **Juhatus**
   1. Ühingu tegevust juhib ja seda esindab juhatus, kuhu kuulub 6 kuni 12 liiget (ühegi sektori, k.a. kohaliku omavalitsuse üksuste esindajate ja riigi või kohaliku omavalitsuse üksuse osalusega eraõiguslike juriidiliste isikute esindatus ei ole üle 49%).
   2. Juhatuse liikmed peavad olema ühingu liikmete hulgast.
   3. Juhatuse liikmed määrab üldkoosolek ametisse kuni 3 aastaks konkreetse omavalitsusüksuse territooriumil tegutsevate ühingu liikmete kirjaliku ettepaneku alusel.
   4. Juhatuse liikmed valivad enda seast kuni 3 aastaks esimehe ja aseesimehe, kellele laienevad esimehe ära olles kõik esimehe õigused ja volitused.
   5. **Juhatuse pädevusse kuulub:** 
      1. juhatuse esimehe ja aseesimehe valimine;
      2. ühingu tegevuse korraldamine;
      3. ühingu liikmete ja liikmemaksude arvestuse pidamise korraldamine;
      4. uute liikmete vastuvõtmine ja liikmete väljaarvamine;
      5. arengustrateegia koostamise, täitmise ja muutmise korraldamine;
      6. rakenduskava kinnitamine ja muutmine;
      7. LEADER ja ESF+ meetmelehtede kinnitamine;
      8. raamatupidamise korraldamine ning aastaaruande esitamine üldkoosolekule kinnitamiseks;
      9. põhivara soetamine, laenude võtmine, vara pantimine, rentimine jm tehingute tegemine vastavalt üldkoosoleku otsusele;
      10. töötajate tööle võtmine ja töölt vabastamine ning neile pädevuse nõuete ja töötasu kehtestamine;
      11. üldkoosoleku materjalide ettevalmistamise korraldamine;
      12. LEADER-meetme raames antava kohaliku tegevusgrupi toetuse ja LEADER projektitoetusega seotud otsuste vastuvõtmine. ESF+ projektitoetusega seotud otsuste vastuvõtmine;
      13. Ühisstrateegia rakendamist hindava seirekomisjoni moodustamine;
   6. LEADER-meetme raames antava kohaliku tegevusgrupi toetusega seotud ja LEADER projektitoetuste projektitaotluste ning ESF+ projektitoetuste projektitaotluste hindamise töörühma (ühegi sektori, k.a. kohaliku omavalitsuse üksuste esindajate ja riigi või kohaliku omavalitsuse üksuse osalusega eraõiguslike juriidiliste isikute esindatus ei ole üle 49%) liikmete ning töörühma juhi määramine;
      1. vajaduse korral moodustada alatisi või ajutisi töögruppe, toimkondi ning komisjone spetsiifiliste küsimuste arutamiseks ja ettevalmistamiseks, konkursside korraldamiseks; võib kutsuda nende töös osalema eksperte ja spetsialiste väljastpoolt ühingu liikmeskonda.
   7. Juhatus peab ühingu liikmetele andma vajalikku teavet ühingu juhtimise kohta ja esitama nende nõudel vastava aruande.
   8. Juhatuse koosoleku kutsub kokku juhatuse esimees vastavalt vajadusele, kuid mitte harvemini kui kord kvartalis.
   9. Juhatuse koosolekust teatatakse juhatuse liikmetele kirjalikku taasesitamist võimaldavas vormis vähemalt 5 päeva ette.
   10. Juhatuse esimees peab juhatuse koosoleku kokku kutsuma, kui seda nõuab kirjalikult ja põhjust ära näidates vähemalt 1/3 juhatuse liikmetest.
   11. Kui juhatuse esimees ei kutsu juhatuse koosolekut punktis 5.9. nimetatud asjaoludel kokku, võivad taotlejad juhatuse koosoleku ise kokku kutsuda samas korras juhatuse esimehega.
   12. Juhatus on otsustusvõimeline, kui selle koosolekul osaleb üle poole juhatuse liikmetest ning juhatuse otsuse vastuvõtmiseks on vajalik kohalviibinud liikmete poolthäälteenamus.
   13. Hääletamine koosolekul on avalik, kui koosolekul osalevad juhatuse liikmed vähemalt kahe kolmandiku häälteenamusega ei otsusta teisiti.
   14. Juhatus võib võtta vastu otsuseid elektrooniliselt koosolekut kokku kutsumata, kui e-kirjale vastab kirjalikku taasesitamist võimaldavas vormis vähemalt 7 juhatuse liiget ning juhatuse otsuse vastuvõtmiseks on vajalik vastanud liikmete poolthäälteenamus.
   15. Juhatuse koosolekud protokollitakse. Protokolli kantakse koosoleku toimumisaeg ja –koht, osalejad, päevakord, erinevate päevakorrapunktide juures hääletamistulemused ja otsused. Osaleja soovil kantakse tema eriarvamus protokolli nimeliselt. Protokolli allkirjastavad koosoleku juhataja ja protokollija ning see tehakse ühingu liikmetele kättesaadavaks 10 päeva jooksul alates koosoleku toimumisest.
   16. Juhatuse igal liikmel on õigus esindada ühingut kõikides õigustoimingutes vastavalt kehtivale seadusandlusele ja põhikirjale.
   17. Juhatuse liige ei või oma kohustuste täitmist volitada teistele isikutele.
   18. Juhatuse liige ei või osaleda hääletamises, kui otsustatakse temaga või temaga võrdset majanduslikku huvi omava isikuga tehingu tegemist, temaga kohtuvaidluse alustamist või lõpetamist ühingu poolt.
   19. Juhatuse liikmed, kes on oma kohustuste täitmata jätmisega või mittenõuetekohase täitmisega süüliselt ühingule kahju tekitanud, vastutavad ühingu ees solidaarselt otsese kahju ulatuses. Otsuse nõuete esitamise kohta teeb üldkoosolek.
   20. **Juhatuse esimees:**
       1. juhib ja korraldab juhatuse tööd ja esindab ühingut kõigis õigustoimingutes vastavalt seadustele ja käesolevale põhikirjale;
       2. korraldab üldkoosolekute ja juhatuse koosolekute ettevalmistamist ja juhatamist;
       3. kirjutab alla üldkoosoleku ja juhatuse otsustele, pädevuse raames lepingutele ning muudele dokumentidele;
       4. korraldab ja kontrollib juhatuse otsuste täitmist;
       5. väljastab volikirju;
       6. täidab muid talle üldkoosoleku ja juhatuse poolt pandud ülesandeid.
   21. **Ühingu tegevjuht:**
       1. korraldab ühingu jooksvat tegevust vastavalt üldkoosoleku ja juhatuse otsustele;
       2. kasutab ja käsutab ühingu vara vastavalt põhikirjale, üldkoosoleku ja juhatuse otsustele. Oma pädevuse raames esindab ühingut ja annab välja volikirju, allkirjastab lepinguid, jooksvaid tehinguid ja kohustusi;
       3. sõlmib tööõiguslikke ja majanduslepinguid ning kirjutab alla rahalistele dokumentidele ühingu eelarve ja juhatuse kinnitatud rakenduskava piires;
       4. sõlmib ja lõpetab töölepinguid vastavalt juhatuse otsustele;
       5. võtab sõnaõigusega osa üldkoosolekutest ja juhatuse koosolekutest;
       6. vastutab oma kohustuste täitmata jätmisega või mittenõuetekohase täitmisega süüliselt ühingule kahju tekitades ühingu ees otsese kahju ulatuses. Otsuse nõuete esitamise kohta teeb juhatus.
4. **Järelvalve**
   1. Ühingu kontrollorganiks on audiitor või 3-liikmeline revisjonikomisjon.
   2. Revisjonikomisjon valitakse üldkoosoleku poolt 3 aastaks.
   3. Revisjonikomisjon või audiitor kontrollib ühingu juhtorganite poolt vastuvõetud otsuste ja muude aktide täitmist, vara ja vahendite kasutamist ja käsutamist vähemalt üks kord aastas, pärast majandusaasta lõppemist.
   4. Revisjonikomisjon või audiitor koostavad revisjoni või audiitorkontrolli tulemuste kohta aruande, mille nad esitavad juhatusele ja üldkoosolekule.
5. **Ühinemine, jagunemine ja likvideerimine**
   1. Ühingu ühinemine, jagunemine ja likvideerimine toimub seaduses sätestatud korras. Ühinemise, jagunemise või likvideerimise otsustab üldkoosolek. Otsus on vastu võetud, kui selle poolt on hääletanud üle 2/3 üldkoosolekul osalenud või esindatud liikmetest.
   2. Ühingu likvideerijad on juhatuse liikmed või üldkoosoleku poolt määratud isikud.
   3. Ühingu tegevuse lõpetamisel antakse pärast võlausaldajate nõuete rahuldamist alles jäänud vara üle tulumaksusoodustusega mittetulundusühingute ja sihtasutuste nimekirja kantud ühingule või avalik-õiguslikule juriidilisele isikule.

Mittetulundusühingu Partnerid põhikiri on kinnitatud asustamiskoosolekul asutajate poolt 4. mail 2006.a.

Mittetulundusühingu Partnerid põhikiri on muudetud:

- üldkoosolekul 16. juunil 2008.a.

- üldkoosolekul 29. oktoobril 2014.a.

- üldkoosolekul 8. detsembril 2016.a.

- üldkoosolekul 31.jaanuaril 2018.a.

- üldkoosolekul 2. detsembril 2023.a.

- üldkoosolekul 25. jaanuaril 2025.a.